Document ID: /roh_data/filtered/fineweb-2-filterrobots_roh.jsonl.gz/30261

La damaun dals 30 da mars han ins chattà in lama mort ad Vaz Sut. Il maletg da las blessuras da l'animal da 20 onns na laschia nagins dubis, ch'il lama è mort tras in'attatga d'in luf. Quai communitgescha l’Uffizi chantunal da chatscha e pestga.
Tenor l’uffizi sajan cun gronda probabilitad dus lufs stads participads a l'incident. Per identifitgar il chaschunader han ins prendì provas da DNA. En il chantun Grischun è quai l'emprima giada, ch'in lama è vegnì stgarpà d'in luf.